PTTEP เผยแนวโน้มผลประกอบการ Q2/58 ทรงตัว หลังราคาก๊าซปรับตัวลง
PTTEP เผยแนวโน้มผลประกอบการ Q2/58 ทรงตัว หลังจากราคาก๊าซปรับตัวลง แม้คาดว่าปริมาณขายใน Q2/58 จะเพิ่มขึ้น
21 พ.ค. 2558

นางเพ็ญจันทร์ จริเกษม รองกรรมการผู้จัดการใหญ่ บริษัท สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า แนวโน้มผลประกอบการในช่วงไตรมาส 2/58 จะทรงตัวจากไตรมาส 1/58 แม้คาดว่าปริมาณการขายจะเพิ่มขึ้นเมื่อเทียบกับช่วงไตรมาส 1/58 ที่มีปริมาณการขายที่ 3.27 แสนบาร์เรล/วัน ตามความต้องการที่เพิ่มขึ้น แม้ว่าปริมาณการขายในช่วงไตรมาส 2/58 มีแนวโน้มเพิ่มขึ้นเมื่อเทียบกับไตรมาส 1/58 ก็ตาม แต่รายได้ก็ไม่ได้เติบโตตามไป เนื่องจากราคาก๊าซในตลาดปรับตัวลดลง ซึ่งก๊าซมีสัดส่วนถึง 70% ทำให้รายได้ในไตรมาส 2/58 มีแนวโน้มทรงตัวเท่านั้น